 Ìbò abẹnú PDP Èkìtì: Olújìnmí yẹbá fún Adéyẹyè Ètò ààbò gbópọn níbi tí ẹgbẹ òṣèlú PDP ti ń ṣètò ìdìbò abẹnú rẹ Ó lé ní ẹgbẹrún méjì àwọn aṣojú tí yóò kópa nínú ètò ìdìbò náà. Àwọn olùdíje mẹta, igbákejì gómìnà ìpínlẹ Ẹkìtì, Olúṣọlá Eleka, Dayo Adeyeye tó fìgbàkan rí jẹ alukoro ẹgbẹ òṣèlú PDP pẹlú Sẹnétọ Abiodun Olujimo tó ń ṣojú ẹkún gúúsù ìpínlẹ Èkìtì nílé aṣòfin àgbà, ló ń du àsìá náà mọ ara wọn lọwọ. Àwọn olùdíje mẹta ló ń du àsìá náà mọ arawọn lọwọ. Sùgbọn ìròyìn tó ń tẹ wá lọwọ báyìí ní, Seneto to n soju ẹkun idibo guusu Ekiti, Abiodun Olujimi, ti yẹbá fun minisita tẹlẹrí fun ọrọ isẹ lorileede Naijiria, Ọmọọba Dayo Adeyeye ninu idije sipo gomina ipinle Ekiiti. Àwọn iròyin tì ẹ leè ní ìfẹ síí: Olujimi sọ wipe oun fi ipo naa silẹ lati gba alaafia laaye, ati fun igbeleke pelu itẹsiwaju ẹgbẹ oselu alaburada, PDP ni ipinle ekiti. Olujinmi wa parọwa si awọn alatilẹyin rẹ lati fọwọsowọpọ pẹlu Ọmọọba Dayo Adeyeye lati lee yege ninu idibo si ipo gomina ti yoo waye ni ọjọ kẹrinla, osu kẹfa ọdun 2018. Ó lé ní ẹgbẹrún méjì àwọn aṣojú tí yóò kópa nínú ètò ìdìbò abẹnú PDP Bí ó tilẹ jẹ wí pé igbákejì gómìnà rẹ ni Fayose ń ṣàtìlẹyìn fún láti gba ipo rẹ, èyí ti fa ìkùnsínú láàárín àwọn olùdíje tí wọn ti fi ẹhọnú hàn lórí èyí. Ìròyìn tó ń tẹ wá lọwọ láti ibùdó ìdìbò abẹnú náà ní, ètò ààbò gbópọn nibẹ, eléyìí tó ṣeéṣe kó níí ṣe pẹlú àbájáde irúfẹ ìdìbò abẹnú tí ẹgbẹ òṣèlú APC ṣe lọjọ àbámẹta tó kọjá. : Ètò ìdìbò ti bẹrẹ nílùú Àdó Èkìtì níbi tí ẹgbẹ òṣèlú PDP ti ń ṣètò ìdìbò abẹnú láti yan ẹni tí yóò gbé àṣìá ẹgbẹ òṣèlú náà, lásìkò ìdìbò sípò gómìnà ìpínlè ọhún lóṣù keje odun yìí. 